Rijeka, 30. rujna 2020.g.

**NAJAVA DOGAĐANJA I POZIV ZA MEDIJE**

**POČINJE PORTO ETNO FESTIVAL:   
U ČETVRTAK U HKD-u KONCERT LADO ELEKTRO I RASPRODANI *ETNO-ZALOGAJČIĆI***

**U četvrtak, 1. listopada 2020.g. u Hrvatskom kulturnom domu na Sušaku** (Strossmayerova 1, Rijeka) **održat će se prva večer ovogodišnjeg Porto Etna, festivala svjetske glazbe i gastronomije, koji je dio projekta Rijeka 2020 – Europska prijestolnica kulture.**

**Pozornica HKD-a** **od 19.30 sati** ugostit će **elektro-etno atrakciju** **LADO Electro,** koji spaja tradicijsku i elektroničku glazbu. Autori projekta **Crnić i Harfman** za DJ pultom pratit će izvedbu solistica i glazbenika Ansambla LADO. **Ulaznice** **po cijeni od 70 kn još se uvijek mogu naći u prodaji, preko sustava mojekarte.hr, zatim u Dallas Music Shopu, Foto Reviji i New Soundu (Matulji) te sat vremena prije događanja na blagajni HKD-a.**

Od 21 sat, na terasi hotela Neboder tj. u dvorani do terase, u slučaju kiše, slijedi **rasprodani program *Etno zalogajčići******uz mini-koncert***, gdje će hranu za sve one koji su svoju ulaznicu uspjeli nabaviti na vrijeme spravljati kuhinja hotela Neboder, u suradnji i po recepturi predstavnika zemalja manjina. Na meniju su specijaliteti iz Jordana, Bosne i Hercegovine, Mađarske i Češke, uz glazbenu pratnju benda Če bo bo, če na na.

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice, koje je obvezno u zatvorenom prostoru.**

**Nastavak Porto Etna u petak i subotu**

Dodajmo, Porto Etno festival nastavlja se **u petak, 2. listopada**, koncertom **princa sevdaha** **Bože Vreće,** uz **Porto Etno orkestar, za koji je ostalo još vrlo malo ulaznica, po cijeni od** **100 kn.  
Drugi dio večeri,** u kojem će publika kušati etno-zalogajčiće izSlovačke, Italije, Makedonije te Trinidada i Tobaga uz nastup grupe Veja **– rasprodan je.**

Porto Etno završava **u subotu, 3. listopada**, nastupom predstavnika manjinskih zajednica koje djeluju u Rijeci, na **folklorom programu** na **trgu ispred Građevinske škole**, uz DJ-duo **Hormonika Balkanika**.   
U isto vrijeme, manjinske zajednice predstavit će se i u **izložbenom dijelu** programa **u atriju HKD-a i galeriji Kortil**. **Oba programa kreću u 17 sati, a ulaz je slobodan.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42